text: Her eru menn á veg av rættini, við seinastu lombunum. Alt er nú við at koma undir tak, so eftir er bert at fletta.Flestu fjøllini eru nú gingin og skurðurin er komin upp at hanga. Sum heild tykist vektin vera góð í ár.
text: #000004
text: Vit fóru ein túr inn á gólvið hjá Jan Erik, og hugdu at meðan flett varð.2 flettu meðan 1 tók upp, og reinsaði.Flett varð í flettingarkjallaranum sum er undir einum parti av seyðhúsinum.
text: #000005
text: Dagin fyri høvdu teir verið á fjalli í Góðadali og henda dagin í Fjallshaga, so menn vóru troyttir, tí vóru bert 2 flett hettar kvøldið, ein veðrur og eitt heystlamb.
text: #000006
text: Ikki kann sigast annað enn at væl hildnaðist, men sigast skal eisini, at hesir báðir vóru úr betra endanum.Heystlambið vigaði 51 pund og veðrurin 66 pund.Nú varð givist fyri í dag, menn vóru troyttir og fóru til húsa at fáa eina lítla kærkomna hvíld.
text: #000008
text: Fór innaftur á gólvið í seyðhúsinum 2 dagar seinni, fyri at frætta hvussu vektin hevði verið.
text: #000009